Document ID: /roh_data/filtered/fineweb-2-filterrobots_roh.jsonl.gz/58259

Cunidziuns da participaziun
Jau sun perencletg/perencletga che la SSR po dar vinavant mias datas persunalas sco er la datoteca video e/u audio preparada per elavurar mia candidatura a digame mobile GmbH, Schanzenstr. 38, D-52063 Cologna. Jau dun quatras mes consentiment che mias datas da medias transmessas pon vegnir utilisadas gratuitamain da SRF e da ses partenaris e senza limitaziun temporara, locala u objectiva, cunzunt en la televisiun SRF e sin las plattafurmas online da SRF. Areguard l'utilisaziun sin las plattafurmas online da SRF ma sun jau conscient che quella purschida po vegnir utilisada sin l'entir mund. Terzas persunas pon tadlar resp. guardar las datotecas audio e/u video. En pli sun jau d'accord che SRF po postar entaifer la procedura da selecziun tar l'Eurovision Song Contest 2020 mias datas da medias transmessas e mias datas persunalas en raits socialas e sin autras plattafurmas. Jau sai ch'en las raits socialas ed autras plattafurmas valan las CGF da l'organisatur respectiv e che terzas persunas pon derasar vinavant mias datotecas audio e/u video er sur raits socialas ed autras plattafurmas. Jau garantesch che jau possed tut ils dretgs necessaris per las furmas d'utilisaziun numnadas survart a l'ovra musicala ed al video inoltrads, cunzunt ils dretgs da tut ils auturs ed interprets, cun excepziun da quels dretgs che vegnan resguardads d'ina societad d'utilisaziun. Dal rest valan las disposiziuns da la decleranza davart la protecziun da datas da SRF.